خدا کی بستی (ڈراما)

خدا کی بستی   1969ء میں پاکستان ٹیلی وژن سے پیش کیا جانے والا اردو زبان میں معرکہ آرا ڈراما سیریل تھا۔ یہ ڈراما شوکت صدیقی کے مشہور ناول خدا کی بستی کی ڈرامائی تشکیل تھا۔

13 اقساط پر مشتمل یہ ڈراما سیریل جولائی 1969ء کو پاکستان ٹیلی وژن کراچی مرکز سے پیش ہوا۔ اس کی ڈرامائی تشکیل حمید کاشمیری نے کی۔ اسے عشرت انصاری نے پروڈیوس کیا۔ سیریل کے دوران میں توقیر فاطمہ کا انتقال ہو گیا تو ان کا کردار مسرت صحافی نے ادا کیا۔ص 301، پاکستان کرونیکل، عقیل عباس جعفری، ورثہ / فضلی سنز، کراچی، 2010ء

یہ سیریل 1974ء میں ایک مرتبہ پھر تیار کیا گیا۔ اس مرتبہ نوشہ کا کردار ظفر مسعود کی بجائے بہروز سبزواری اور سلطانہ کا کردار توقیر فاطمہ اور مسرت صحافی کی جگہ منور سلطانہ نے ادا کیا۔

ڈرامے کی ہدایات بختیار احمد نے دیں،
 کہانی 
خدا کی بستی میں ایک مفلوک الحال مگر باعزت خاندان کے شب و روز کو موضوع بنایا گیا ہے جو قیام پاکستان کے بعد ایک بستی میں آباد ہو جاتا ہے۔ یہاں اس کا ہر طرح کے معاشرتی، معاشی مسائل اور با اختیار لوگوں کی ریشہ دوانیوں سے واسطہ پڑتا ہے۔ اس ڈرامے میں زندگی کی تلخ حقیقتیں، کمزوروں کی بے بسی، طاقتوروں کے استحصالی رویے، مذہب کے ٹھیکیداروں کی من مانیاں، غرض ہمارے معاشرے کا ہر رخ موجود تھا۔ اسی لیے یہ ڈراما اپنے دور کا مقبول ترین ڈراما تھا۔ہر دور کے سب سے مقبول 20 پاکستانی ڈرامے، سعدیہ امین / فیصل ظفر، ڈان نیوز ٹی وی، پاکستان

 اداکار 
 قاضی واجد، راجا
 بہروز سبزواری، نوشا
 ظفر مسعود
 توقیر فاطمہ
 ذہین طاہرہ، نوشا کی ماں
 ظہور احمد
 ظفر صدیقی
 افضال سید
 محمد یوسف
 سبحانی بایونس، مستری عبد اللہ
 محمود علی، کالے صاجب
 ظہور احمد، نیاز
 شکیل چغتائی، شامی
 منور سلطانہ، سلطانہ
 ثاقب شیخ، سلمان

 ناقدین کی رائے 
پاکستان کے مشہور ڈراما نویس و افسانہ نگار اشفاق احمد ڈراما سیریل خدا کی بستی کے بارے میں کہتے ہیں:

 حوالہ جات 

زمرہ:اردو زبان کے ٹیلی ویژن پروگرام
زمرہ:پاکستان ٹیلی ویژن کارپوریشن شوز
زمرہ:پاکستانی ڈراما سیریل
زمرہ:پاکستانی ڈراما ٹیلی ویژن سیریز
زمرہ:پاکستانی ٹیلی ویژن سیریز
زمرہ:کتابوں پر مبنی ٹیلی ویژن پروگرام
زمرہ:ناولوں پر مبنی ٹیلی ویژن پروگرام